Janubiy Koreyaning maxsus qo‘shinlari, KXDRning Seulga nisbatan yadro qurolini bevosita qo‘llash tahdidi paydo bo‘lsa, Shimoliy Koreya yetakchisi Kim Chen Inni yo‘q qilishga shay, deb xabar qilmoqda CNN telekompaniyasi. «Ha, bizda shunday reja bor», — degan Janubiy Koreya mudofaa vaziri Xan Min Ku mamlakat parlamentidagi chiqishida shu mazmundagi savolga javob berar ekan.    «Janubiy Koreya armiyasi dushman rahbariyatini yo‘q qilishga qaratilgan o‘ta aniq raketalar bilan zarba berish bo‘yicha umumiy rejaga ega», — deb qo‘shimcha qilgan mudofaa vaziri.